Virmalise tort

Virmalise tort on kolmekihiline liivatainapõhjaga tort, mille kihte seovad hapukas moos (povidlo) ja pralineekreem ning mida katab šokolaadipumat ja kaunistusena võikreem. Nimi tuleneb tordi väljanägemisest läbilõikes, kus kihid meenutavad virmalisi taevalaotuses.Justiitsministeeriumi tööstusomandi apellatsioonikomisjoni OTSUS nr 1579-o 26. juulist 2016

Virmalise tordi retsepti avaldas esmalt Kondiitritööstuse Peavalitsus 5. augustil 1968 kinnitatud kogumikus "Jahuliste kondiitritoodete tehnoloogiajuhendid". Selle retsepti järgi toodeti Virmalise torti Pärnu, Kingissepa, Viljandi, Rakvere, Tallinna, Kohtla-Järve, Tartu ja Narva leivakombinaadis. Tort oli populaarne, näiteks 1985. aastal toodeti Tartu Leivakombinaadis 35 000 Virmalise torti. 1986. aastal ilmunud kogumikus Tartu Leivakombinaadi teemal oli Virmalise tort turustatud tordiliikide seas neljandal kohal.

Pärast Nõukogude aja lõppu jätkati Virmalise tordi tootmist erafirmades nagu Pere Leib, Astri Köök, Eesti Leivatööstus jm. Ajalehe Postimees lugejaküsitluses 2014. aasta oktoobris oli Virmalise tort 13. kohal Eestis tuntud ja Eestile iseloomulike maiustuste seas.Hanneli Rudi Eesti maiused, mis võiksid turistidele maitseda Postimees, 28. oktoober 2014

Viited

Kategooria:Küpsetised